Imtella' Settembru 14, 2021 - Aġġornata 14 Ta' Settembru, 2021 3:29pm Id-Deputat Prim Ministru u Ministru għas-Saħħa Chris Fearne qal li għada filgħodu se jkun qiegħed iħabbar bidliet dwar ir-restrizzjonijiet marbuta mal-ivvjaġġar. Fi tweet, il-Ministru Fearne qal li wara laqgħa li kellu dalgħodu mas-Supretendent tas-Saħħa, il-Prof. Charmaine Gauci se jkun qiegħed iħabbar ukoll bidliet fil-protokolli tal-kwarantina. Fl-aħħar jiem, kienu bosta li appellaw lill-awtoritajiet tas-saħħa biex persuni li jaslu minn pajjiżi fiż-żona l-ħamra jagħmlu l-kwarantina tagħhom f'darhom flok f'lukanda.